
7.
Par transportlīdzekļa - autobusa Mercedes-Benz Sprinter 312, atsavināšanu

Ogres novada pašvaldībā (turpmāk – Pašvaldība) 2026. gada 25. martā saņemts Ogres novada pašvaldības Ķeguma pilsētas pārvaldes iesniegums, reģistrācijas Nr. 2-4.1/1720, ar lūgumu atsavināt transportlīdzekli - autobusu Mercedes-Benz Sprinter 312, valsts reģistrācijas numurs HK4909 (turpmāk – Iesniegums). 
Iepazīstoties ar Iesniegumu un tam pievienotajiem dokumentiem par iepriekš minētā transportlīdzekļa atsavināšanu, Ogres novada pašvaldības dome konstatē, ka:
1. [bookmark: _Hlk224546671]saskaņā ar Pašvaldības grāmatvedības uzskaites datiem transportlīdzekļa - autobusa Mercedes-Benz Sprinter 312, VRN HK4909; VIN Nr. WDB9034721P831923, pamatlīdzekļa uzskaites kartiņa Nr. P18495, atlikusī vērtība ir 0,00 EUR (nulle euro),
2. saskaņā ar sertificēta tehniskā vērtētāja Gunta Pommera (sertifikāts Nr. 45 , derīgs līdz 21.01.2027.) transportlīdzekļa vērtības noteikšanas aktā Nr.160226-34 norādīto transportlīdzekļa tirgus vērtība ir 1300,00 EUR (viens tūkstotis trīsi simti euro), konstatēti vērtību pazeminoši faktori: virsbūves korozija, bojāta motora galvas blīve, nepieciešama motora diagnostika.
Pašvaldības administrācijai transportlīdzeklis nav nepieciešams to funkciju nodrošināšanai, jo nepieciešami lieli ieguldījumi, lai nodrošinātu transportlīdzekļu atbilstošu ekspluatāciju.
Publikas personas mantas atsavināšanas likuma  (turpmāk – Likums) 3. panta pirmās daļas 2. punkts noteic, ka publiskas personas kustamo mantu var atsavināt, pārdodot par brīvu cenu, savukārt minētā panta otrā daļa noteic, ka publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. 
Likuma 6. panta otrā daļa noteic, ka atļauju atsavināt publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija.
Likuma 8. panta ceturtā daļa noteic, ka atsavināšanai paredzētās kustamās  mantas novērtēšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta, savukārt septītā daļa nosaka, ka nosacīto cenu atbilstoši mantas vērtībai nosaka mantas novērtēšanas komisija. 
Likuma 9. panta trešā daļa noteic, ka kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta, savukārt minētā likuma 10. panta pirmā daļa noteic, ka izsoles noteikumus apstiprina minētā likuma 9. pantā minētā institūcija, otrā daļā – izsoli rīko tās institūcijas izveidota izsoles komisija, kura organizē mantas atsavināšanu (Likuma 9. pants).
2026. gada 12. maijā Pašvaldības mantas novērtēšanas un izsoles komisija noteica transportlīdzekļiem nosacīto cenu:
1) Mercedes-Benz Sprinter 312, VRN HK4909; VIN Nr. WDB9034721P831923 – 1300,00 EUR (viens tūkstotis trīsi simti euro), ieskaitot PVN.
Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 1. punktā ietverts publiskas personas pienākums ar finanšu līdzekļiem un mantu rīkoties lietderīgi, tas ir, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu. 
Pamatojoties uz Publiskas personas mantas atsavināšanas likuma 3. panta pirmās daļas 2. punktu un otro daļu, 4. panta pirmo un otro daļu, 6. panta otro un trešo daļu, 8. panta ceturto un septīto daļu, 9. panta trešo daļu, 37. panta pirmās daļas 1. punktu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas pirmo un otro punktu, Pašvaldību likuma 73. panta ceturto daļu un ņemot vērā 2026. gada 12.maija Ogres novada pašvaldības mantas novērtēšanas un izsoles komisijas lēmumu Nr. KO.14/58,

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – 1 (Dace Kļaviņa), "Nepiedalās" – nav,
Ogres novada pašvaldības dome NOLEMJ:

1. Atsavināt Ogres novada pašvaldībai piederošo kustamo mantu – autobusu Mercedes-Benz Sprinter 312, VRN HK4909, VIN Nr. WDB9034721P831923 (turpmāk – transportlīdzeklis), nosakot atsavināšanas veidu – pārdodot  izsolē ar augšupejošu soli.
2. Apstiprināt transportlīdzekļa nosacīto cenu 1300,00 EUR (viens tūkstotis trīsi simti euro), kas ir izsoles sākumcena.
3. Uzdot Ogres novada pašvaldības mantas novērtēšanas un izsoles komisijai izstrādāt transportlīdzekļa izsoles noteikumus un organizēt izsoles rīkošanu. 
4. Kontroli par lēmuma izpildi uzdot Ogres novada pašvaldības izpilddirektoram. 

